ઈસ્લામાબાદ- પાકિસ્તાન તહેરીક-એ-ઈન્સાફ પાર્ટીના (PTI) અધ્યક્ષ ઈમરાન ખાન દ્વારા જાહેર કરવામાં આવેલી શપથ વિધિની તારીખ નજીક આવી રહી છે. જોકે, હજી પણ ઈમરાન ખાનના વડાપ્રધાન બનવા પર સંકટના વાદળો ઘેરાયેલા છે. આપને જણાવી દઈએ કે, ઈમરાન ખાન ચૂંટણી પ્રચાર દરમિયાન અયોગ્ય ભાષાનો ઉપયોગ કરવા માટે હાલમાં આચાર સંહિતાના ઉલ્લંઘનના કેસનો સામનો કરી રહ્યા છે. આ સ્થિતિમાં જો પાકિસ્તાન ચૂંટણી પંચ તેમને દોષિત ઠેરવશે તો ઈમરાન ખાનને તમામ બેઠકોમાંથી ગેરલાયક ઠેરવવામાં આવશે.